CELEX: 32012D0246
Language: bg
Date: 2012-05-02 00:00:00
Title: 2012/246/ЕС: Решение за изпълнение на Комисията от 2 май 2012 година за изменение на Решение 2011/207/ЕС за създаване на специална програма за контрол и инспекции във връзка с възстановяването на запасите от червен тон в източната част на Атлантическия океан и в Средиземно море (нотифицирано под номер C(2012) 2800)

8.5.2012   
            
            
               BG
            
            
               Официален вестник на Европейския съюз
            
            
               L 121/25
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 2 май 2012 година
   за изменение на Решение 2011/207/ЕС за създаване на специална програма за контрол и инспекции във връзка с възстановяването на запасите от червен тон в източната част на Атлантическия океан и в Средиземно море
   (нотифицирано под номер C(2012) 2800)
   (2012/246/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 година за създаване на система за контрол на Общността за гарантиране на спазването на правилата на общата политика в областта на рибарството (1), и по-специално член 95 от него,
   като има предвид, че:
   
               (1)
            
            
               През 2006 г. Международната комисия за опазване на рибата тон в Атлантическия океан (ICCAT) прие многогодишен план за възстановяване на червения тон в източната част на Атлантическия океан и в Средиземно море. На своята годишна среща през 2008 г. ICCAT измени този многогодишен план за възстановяване. Измененият план бе транспониран в законодателството на Съюза чрез Регламент (ЕО) № 302/2009 на Съвета от 6 април 2009 година относно многогодишен план за възстановяване на червения тон в източната част на Атлантическия океан и в Средиземно море (2). Този план беше допълнително изменен и одобрен на годишната среща на ICCAT през 2010 г. чрез Препоръка 10-4 на ICCAT (3).
            
         
               (2)
            
            
               За да се гарантира успешното прилагане на изменения многогодишен план за възстановяване, с Решение 2009/296/ЕО на Комисията (4) бе създадена специална програма за контрол и инспекции, обхващаща период от две години — от 15 март 2009 г. до 15 март 2011 г.
            
         
               (3)
            
            
               Специалната програма за контрол и инспекции във връзка с възстановяването на запасите от червен тон в източната част на Атлантическия океан и в Средиземно море, създадена с Решение 2011/207/ЕС на Комисията (5), бе приета с цел да се гарантира непрекъснатото прилагане на програмата, създадена с Решение 2009/296/ЕО, и незабавното въвеждане на някои разпоредби на Препоръка 10-04 на ICCAT, и по-конкретно разпоредбите, отнасящи се до ранно представяне на изискваните годишни риболовни планове и плановете за инспекции. Решение 2011/207/ЕС обхваща периода от 15 март 2011 г. до 15 март 2014 г.
            
         
               (4)
            
            
               В светлината на дискусиите на ICCAT на годишната му среща през 2011 г. и с оглед да се приложат изцяло изискваните от ICCAT разпоредби, е целесъобразно да се прилагат изискванията относно вземането на проби и пилотните проекти, определени в параграф 87 от Препоръка 10-04 на ICCAT за установяване на многогодишен план за възстановяване на червения тон в източната част на Атлантическия океан и в Средиземно море.
            
         
               (5)
            
            
               Уместно е също така да се актуализират и коригират някои остарели или неправилни позовавания, които съществуват в Решение 2011/207/ЕС.
            
         
               (6)
            
            
               Поради това Решение 2011/207/ЕС следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   Решение 2011/207/ЕС се изменя, както следва:
   
               1.
            
            
               Заглавието се заменя със следното:
            
         
               2.
            
            
               В член 3 точка 2 се заменя със следното:
               
                           „2.
                        
                        
                           всички операции по улов, разтоварване на суша, прехвърляне, трансбордиране и поставяне в садки, включително програми за вземане на проби и пилотни изследвания,“
                        
                     
         
               3.
            
            
               В член 4 се добавят следните точки 9 и 10:
               
                           „9.
                        
                        
                           изпълнението на пилотни изследвания; за да се набележат начини за изготвяне на по-адекватни приблизителни оценки за броя и теглото на червения тон на мястото на улова;
                        
                     
                           10.
                        
                        
                           изпълнението на програми за вземане на проби и/или алтернативни програми, приложими към момента на поставяне в садки, за да се подобрят приблизителните оценки за броя и теглото на рибата, поставена в садки.“
                        
                     
         
               4.
            
            
               В член 9 параграф 1 се заменя със следното:
               „1.   Държава членка, възнамеряваща в рамките на съвместен план за разполагане да проведе надзор и да инспектира риболовни кораби във води, които са под юрисдикцията на друга държава членка, съобщава своите намерения на контактна точка на съответната крайбрежна държава членка съгласно член 80, точка 5 от Регламент (ЕО) № 1224/2009, както и на Европейската агенция за контрол на рибарството (EFCA).“
            
         
               5.
            
            
               Член 10 се заменя със следното:
               „Член 10
               Данни за нарушения
               Държавите членки, чиито длъжностни лица установят нарушение при инспекция на дейностите, посочени в член 3, незабавно съобщават на Комисията датата на инспекцията и подробностите за нарушението.“
            
         
               6.
            
            
               В член 14 думите „Агенцията на Общността за контрол на рибарството (CFCA)“ се заменят с думите „Европейската агенция за контрол на рибарството (EFCA)“.
            
         
               7.
            
            
               Член 15 се изменя, както следва:
               
                           а)
                        
                        
                           в параграф 1 думите „Агенцията на Общността за контрол на рибарството“ се заменят с думите „Европейската агенция за контрол на рибарството“;
                        
                     
                           б)
                        
                        
                           встъпителното изречение в параграф 3 се заменя със следното:
                           „3.   В съответствие с таблицата в приложение IV този доклад съдържа следната информация:“
                        
                     
         
               8.
            
            
               Приложения I и II се заменят с текста в приложението към настоящото решение.
            
         Член 2
   Адресати на настоящото решение са държавите членки.
   
      Съставено в Брюксел на 2 май 2012 година.
      
         
            За Комисията
         
         Maria DAMANAKI
         
            Член на Комисията
         
      
   
   
      (1)  ОВ L 343, 22.12.2009 г., стр. 1.
   
      (2)  ОВ L 96, 15.4.2009 г., стр. 1.
   
      (3)  Препоръка на ICCAT за изменение на Препоръката на ICCAT относно установяване на многогодишен план за възстановяване на червения тон в източната част на Атлантическия океан и в Средиземно море.
   
      (4)  ОВ L 80, 26.3.2009 г., стр. 18.
   
      (5)  ОВ L 87, 2.4.2011 г., стр. 9.
   
      ПРИЛОЖЕНИЕ
      „
            ПРИЛОЖЕНИЕ I
            
               ЦЕЛЕВИ ПОКАЗАТЕЛИ
            
            Посочените в настоящото приложение показатели се прилагат с оглед на следните цели:
            
                        а)
                     
                     
                        пълно наблюдение на операциите по поставяне в садки, осъществявани в териториалните води на Съюза;
                     
                  
                        б)
                     
                     
                        пълно наблюдение на операциите по прехвърляне;
                     
                  
                        в)
                     
                     
                        пълно наблюдение на съвместните риболовни операции;
                     
                  
                        г)
                     
                     
                        проверка на всички документи, изисквани по реда на приложимите към вида червен тон законови норми, и по-специално контрол върху надеждността на записаните данни.
                     
                  
                        Място на инспекцията
                     
                     
                        Показател
                     
                  
                        Операции по поставяне в садки
                     
                     
                        Всички операции по поставяне в садки в рибовъдни стопанства трябва да бъдат разрешени от държавата членка (държавите членки) на флага на риболовния кораб (риболовните кораби) и/или съответно на даляна в срок от 48 часа след подаване на изискваната за поставянето в садки информация.
                        Всички действия по поставяне в садки на червен тон се придружават от точна, пълна и проверена документация съгласно изискванията на ICCAT (включително в съответствие с Препоръка 10-04 на ICCAT);
                        Всяка операция по поставяне в садки подлежи на инспекция от компетентните органи на държавата членка на рибовъдното стопанство. Инспекцията следва да обхване цялата операция по поставяне в садки;
                        Програми за вземане на проби с цел да се набележат начини за изготвяне на по-адекватни приблизителни оценки за броя и теглото на червения тон следва да се провеждат на мястото на поставяне в садки.
                        Всички операции за поставяне в садки се наблюдават с видеокамера във водата (в съответствие с параграф 86 от Препоръка 10-04 на ICCAT).
                        Риба се поставя в садки преди 31 юли, освен в случаите, когато при подаване на доклада за поставяне в садки държавата членка на получаващото рибата рибовъдно стопанство предоставя основателни причини, включително случаите на непреодолима сила.
                     
                  
                        Операции по събиране на продукцията
                     
                     
                        Всички дейности по събиране на продукцията се придружават от точна, пълна и проверена документация съгласно изискванията на ICCAT (включително в съответствие с Препоръка 10-04 на ICCAT);
                        При всяка операция по събиране на продукцията от садките присъства регионален наблюдател на ICCAT.
                     
                  
                        Инспекция в открито море
                     
                     
                        Показателят се определя след подробен анализ на риболовната дейност във всяка зона;
                        Показателите за инспекция в открито море посочват броя дни за патрулиране в морето, както и броя дни за патрулиране за установяване на риболовния сезон и вида на целевата риболовна дейност.
                     
                  
                        Операции по прехвърляне
                     
                     
                        Всички операции по прехвърляне трябва да са предварително разрешени от държавите на флага въз основа на предварително уведомление за прехвърляне (в съответствие с Препоръка 10-04 на ICCAT);
                        На всяка операция по прехвърляне се присвоява разрешителен номер (в съответствие с параграф 76 от Препоръка 10-04 на ICCAT).
                        В рамките на 48 часа след представяне на предварителното уведомление за прехвърляне се издава разрешение за прехвърляне (в съответствие с параграф 76 от Препоръка 10-04 на ICCAT).
                        В края на операцията по прехвърляне на държавата на флага се изпраща декларация за прехвърляне на ICCAT (в съответствие с параграф 77 от Препоръка 10-04 на ICCAT).
                        Всички операции по прехвърляне трябва да бъдат наблюдавани с видеокамера във водата (в съответствие с параграф 79 от Препоръка 10-04 на ICCAT).
                        На мястото на улов се провеждат пилотни изследвания; за да се набележат начини за изготвяне на по-адекватни приблизителни оценки на броя и теглото на червения тон, включително чрез използването на стереоскопични системи;
                     
                  
                        Трансбордиране
                     
                     
                        Всички кораби се инспектират при пристигане преди започване на операциите по трансбордиране, както и преди потегляне след края на операциите по трансбордиране. В пристанища, които не са в списъка на определените пристанища, се извършват проверки на случаен принцип;
                        Не по-късно от 48 часа след датата на трансбордиране в пристанище се изпраща декларация за трансбордиране до държавите на флага (в съответствие с параграф 69 от Препоръка 10-04 на ICCAT).
                     
                  
                        Съвместни риболовни операции
                     
                     
                        Всички съвместни риболовни операции (СРО) трябва да са разрешени от държавите членки на флага и от Комисията, която изпраща разрешените СРО на ICCAT. Списък на разрешените СРО ще бъдат публикуван на уебсайта на ICCAT.
                     
                  
                        Наблюдение от въздуха
                     
                     
                        Гъвкав показател, който следва да бъде установен след подробен анализ на риболовната дейност във всяка зона и като се отчитат наличните ресурси в държавата членка.
                     
                  
                        Разтоварвания на суша
                     
                     
                        Всички кораби, влизащи в определено пристанище за разтоварване на червен тон, подлежат на инспекция; в пристанища, които не са в списъка на определените пристанища, се извършват проверки на случаен принцип;
                        В рамките на 48 часа след приключване на разтоварването компетентният орган изпраща справка за разтоварванията до органа в държавата членка на флага, отговаряща за риболовния кораб (в съответствие с параграф 68 от Препоръка 10-04 на ICCAT).
                     
                  
                        Предлагане на пазара
                     
                     
                        Гъвкав показател, който следва да се установи след подробен анализ на проведената дейност по предлагане на пазара.
                     
                  
                        Спортен и любителски риболов
                     
                     
                        Гъвкав показател, който следва да се установи след подробен анализ на проведените дейности по спортен и любителски риболов.
                     
                  
                        Даляни
                     
                     
                        Всички операции по даляни, включително прехвърляния и събиране, подлежат на инспекция и наблюдение от национални наблюдатели.
                     
                  
         
            ПРИЛОЖЕНИЕ II
            
               ПРОЦЕДУРИ, КОИТО СЛЕДВА ДА БЪДАТ СПАЗВАНИ ОТ ДЛЪЖНОСТНИТЕ ЛИЦА
            
            1.   Задачи във връзка с инспекцията
            
            1.1.   Общи задачи при инспекция
            
            За всяка дейност по контрол и инспекции се изготвя доклад, като се спазва образецът, посочен в част 2 от настоящото приложение. За всеки отделен случай инспекторите проверяват и отбелязват в доклада си следното:
            
                        (1)
                     
                     
                        данни за самоличността на отговорните лица, както и за кораба, служителите в стопанството и всички други участници в инспектираните дейности;
                     
                  
                        (2)
                     
                     
                        разрешенията, лицензиите и разрешението за риболов;
                     
                  
                        (3)
                     
                     
                        съответната корабна документация като бордови дневници, декларации за прехвърляне и трансбордиране, документи на ICCAT за улов на червен тон, сертификати за реекспорт и други документи, проверени в рамките на дейностите по контрол и инспекции съгласно Препоръка 10-04 на ICCAT;
                     
                  
                        (4)
                     
                     
                        подробни наблюдения върху размера на екземплярите червен тон, които са уловени, хванати в даляни, прехвърлени, трансбордирани, разтоварени на суша, транспортирани, поставени в садки, отглеждани в стопанства, преработени или търгувани при спазване разпоредбите на плана за възстановяване на запасите. В случай на поставяне в садки това включва и кръстосаната проверка между декларацията за поставяне в садки, видеозаписи и резултатите от програмите за вземане на проби и пилотни изследвания;
                     
                  
                        (5)
                     
                     
                        процента на прилов на червен тон, задържан на борда на кораби, които не се занимават активно с улов на червен тон.
                     
                  В докладите за инспекция се отбелязват данните относно всички важни констатации от инспекцията в открито море, получени чрез наблюдение от въздуха, в пристанища, даляни, рибовъдни стопанства или в което и да е друго свързано предприятие. В случай на инспекция в рамките на схемата на ICCAT за съвместна международна инспекция длъжностното лице следва да регистрира проведените инспекции и всички установени нарушения в бордовия дневник.
            Тези констатации се сравняват с информацията, която други компетентни органи са предоставили на длъжностните лица, включително получената от Системата за спътниково наблюдение на корабите (VMS) информация, списъци на корабите с разрешение, доклади на наблюдатели, видеозаписи и всички документи, свързани с риболовната дейност.
            1.2.   Задачи при инспекция чрез наблюдение от въздуха
            
            Длъжностните лица предоставят данните от наблюдението за целите на кръстосаните проверки, и в частност съпоставят данните за наблюдаваните риболовни кораби с данните от VMS и списъците на корабите с разрешение.
            Длъжностните лица наблюдават и представят данни за незаконните, нерегулирани и недекларирани (ННН) риболовни дейности и за използването на самолети или вертолети за търсене на риба.
            Специално внимание се отделя на затворените зони, сезонните периоди на риболов и на дейностите на флотилиите, към които се прилагат дерогации.
            1.3.   Задачи при инспекция в открито море
            
            1.3.1.   Общи задачи при инспекция
            
            Когато мъртва риба се взема на борда на риболовен кораб или се намира на борда на кораб за преработка или транспортиране, длъжностните лица винаги проверяват количествата задържана на борда риба и ги сравняват със записаните данни в съответните документи.
            При прехвърлянето на жива риба целта на длъжностните лица е да установят — с оглед на резултатите от пилотни изследвания — по какъв начин участниците в процеса са изготвили приблизителна оценка на количествата прехвърлян жив червен тон. Длъжностните лица следва да получат достъп до видеозаписите и да проверят дали прехвърлените количества отговарят на това, което може да бъде установено от тези записи.
            Леководолазни инспектори на държавите членки извършват поредица от проверки на място в теглените садки, за да удостоверят дали броят и приблизителната оценка на теглото за уловената и прехвърлената риба отговарят на данните в декларацията за прехвърляне на ICCAT на борда на корабите влекачи. Инспекторите системно проверяват:
            
                        (1)
                     
                     
                        дали на риболовните кораби е разрешено да осъществяват дейност (обозначителни знаци, идентичност, лицензия, разрешение за риболов и списъци на ICCAT);
                     
                  
                        (2)
                     
                     
                        съответствието с изискванията за корабна документация;
                     
                  
                        (3)
                     
                     
                        дали риболовните кораби са оборудвани с функционираща VMS и дали се спазват изискванията за предаване на данни от VMS;
                     
                  
                        (4)
                     
                     
                        дали риболовните кораби не извършват дейност в затворени зони и дали спазват сезонните периоди за забрана на риболова;
                     
                  
                        (5)
                     
                     
                        съответствието с изискванията за документиране на улова,
                     
                  
                        (6)
                     
                     
                        дали се спазват квотите и/или ограниченията за прилова;
                     
                  
                        (7)
                     
                     
                        състава на улова на борда по размери, за който се прилага минимален размер;
                     
                  
                        (8)
                     
                     
                        действителните количества на всички видове на борда и начина на представянето им;
                     
                  
                        (9)
                     
                     
                        риболовните уреди на борда;
                     
                  
                        (10)
                     
                     
                        присъствието на наблюдател, когато е необходимо.
                     
                  Длъжностните лица наблюдават и докладват за незаконните, нерегулирани и недекларирани (ННН) риболовни дейности и за използването на самолети или вертолети за търсене на риба.
            1.3.2.   Задачи при инспекция на операции по прехвърляне
            
            Инспекторите системно проверяват:
            
                        (1)
                     
                     
                        изпълнението на изискванията относно предварителното уведомление за прехвърляне;
                     
                  
                        (2)
                     
                     
                        дали в рамките на 48 часа след изпращане на предварителното уведомление за прехвърляне държавата на флага е издала разрешителен номер за всяка операция по прехвърляне и го е изпратила съответно до капитана на риболовния кораб, даляна или стопанството;
                     
                  
                        (3)
                     
                     
                        дали са спазени изискванията за декларацията за прехвърляне на ICCAT;
                     
                  
                        (4)
                     
                     
                        дали декларацията за прехвърляне е подписана от регионалния наблюдател на ICCAT на борда и дали е предадена на капитана на кораба влекач;
                     
                  
                        (5)
                     
                     
                        дали са изпълнени изискванията за видеозапис;
                     
                  
                        (6)
                     
                     
                        начините за изготвяне на приблизителни оценки за броя и теглото на червения тон на мястото на улов чрез пилотни изследвания, включително чрез използването на стереоскопични камери.
                     
                  1.3.3.   Задачи при инспекция на съвместни риболовни операции
            
            Инспекторите системно проверяват:
            
                        (1)
                     
                     
                        дали са изпълнени изискванията за съвместни риболовни операции по отношение на информацията, която следва да бъде записвана в риболовния дневник;
                     
                  
                        (2)
                     
                     
                        дали на риболовните кораби е издадено разрешение за съвместна риболовна операция от органите на техните държави членки на флага въз основа на образеца в приложение V към Регламент (ЕО) № 302/2009;
                     
                  
                        (3)
                     
                     
                        присъствието на наблюдател по време на съвместната риболовна операция.
                     
                  1.4.   Задачи при инспекция на разтоварване на суша
            
            Инспекторите системно проверяват:
            
                        (1)
                     
                     
                        дали на риболовните кораби е разрешено да осъществяват дейност (обозначителни знаци, идентичност, лицензия, разрешение за риболов и, при необходимост, списъци на ICCAT);
                     
                  
                        (2)
                     
                     
                        дали компетентните органи са получили предварителното уведомление за пристигане с цел разтоварване;
                     
                  
                        (3)
                     
                     
                        дали в рамките на 48 часа след приключване на разтоварването компетентният орган е изпратил данни за разтоварванията до органа, отговорен за риболовния кораб в държавата на флага;
                     
                  
                        (4)
                     
                     
                        дали риболовните кораби са оборудвани с функционираща VMS и дали се спазват изискванията за предаване на данни от VMS,
                     
                  
                        (5)
                     
                     
                        дали са спазени изискванията за корабна документация;
                     
                  
                        (6)
                     
                     
                        действителните количества уловена риба на борда и начина на представяне;
                     
                  
                        (7)
                     
                     
                        състава на общия улов на борда с цел да се провери спазването на правилата за прилов;
                     
                  
                        (8)
                     
                     
                        състава на улова на борда по размери с цел да се провери изпълнението на правилата за минимален размер;
                     
                  
                        (9)
                     
                     
                        риболовните уреди на борда;
                     
                  
                        (10)
                     
                     
                        при разтоварване на суша на преработени продукти — дали коефициентите на IССАТ за превръщане се използват за изчисляване на еквивалентната закръглена стойност на теглото на преработения червен тон;
                     
                  
                        (11)
                     
                     
                        дали са маркирани правилно опашките на екземплярите червен тон, разтоварени на суша от корабите с подхранка, с парагади, с грибове или за тралене в източната част на Атлантическия океан и в Средиземно море.
                     
                  1.5.   Задачи при инспекция на трансбордиране
            
            Инспекторите системно проверяват:
            
                        (1)
                     
                     
                        дали на риболовните кораби е разрешено да осъществяват дейност (обозначителни знаци, идентичност, лицензия, разрешение за риболов и списъци на ICCAT);
                     
                  
                        (2)
                     
                     
                        дали предварителното уведомление за пристигане в пристанището е било изпратено и съдържа вярна информация за трансбордирането;
                     
                  
                        (3)
                     
                     
                        дали трансбордиращите риболовни кораби, които имат намерение да извършат трансбордиране, са получили предварително разрешение от държавата, под чийто флаг плават;
                     
                  
                        (4)
                     
                     
                        дали посоченото в предварителното уведомление количество за трансбордиране е проверено;
                     
                  
                        (5)
                     
                     
                        дали декларацията за трансбордиране е изпратена на държавата на флага не по-късно от 48 часа след датата на трансбордирането в пристанище;
                     
                  
                        (6)
                     
                     
                        дали съответните документи на борда са налични и надлежно попълнени, включително декларацията за трансбордиране, съответния документ на IССАТ за улов на червен тон и сертификат за реекспорт;
                     
                  
                        (7)
                     
                     
                        в случай на преработени продукти — дали за изчисляване на еквивалентната закръглена стойност на теглото на преработения червен тон се използват коефициентите на IССАТ за превръщане.
                     
                  1.6.   Задачи при инспекция в съоръженията на стопанството
            
            Инспекторите системно проверяват:
            
                        (1)
                     
                     
                        дали съответните документи са налице, надлежно попълнени и докладвани (документ за улов на червен тон, сертификат за реекспорт, декларация за прехвърляне, декларация за трансбордиране);
                     
                  
                        (2)
                     
                     
                        дали операцията за поставяне в садки е разрешена от риболовния кораб и/или даляна и органите на държавата членка на рибовъдното стопанство;
                     
                  
                        (3)
                     
                     
                        дали през цялото времетраене на поставянето в садки и събирането на продукцията от червен тон е присъствал регионален наблюдател на ICCAT и дали той е потвърдил данните в декларациите за поставяне в садки;
                     
                  
                        (4)
                     
                     
                        дали всички дейности по прехвърлянето от садките към стопанството са наблюдавани чрез видеокамера във водата;
                     
                  
                        (5)
                     
                     
                        дали държавата членка на стопанството отказва поставянето на червен тон в садки, когато количеството по брой и/или тегло надвишава разрешеното за отглеждане в садки от страна на държавата членка на флага;
                     
                  
                        (6)
                     
                     
                        дали за всяка операция по поставяне в садки е взета проба, включително когато рибата се прехвърля от камера на даляна в садки за угояване.
                     
                  Леководолазни инспектори на държавите членки ще извършват поредица от проверки на място в садките в стопанствата, за да потвърдят количествата риба в садки. Тези проверки ще бъдат провеждани от леководолази, които в една държава членка ще използват и стереоскопична камера.
            1.7.   Задачи при инспекция във връзка с транспортирането и предлагането на пазара
            
            Инспекторите системно проверяват:
            
                        (1)
                     
                     
                        по отношение на транспортирането — преди всичко съответните придружаващи документи, като съпоставят данните от тях с действително транспортираните количества;
                     
                  
                        (2)
                     
                     
                        по отношение на предлагането на пазара — дали съответните документи са налични и надлежно попълнени, включително съответния документ за улов на червен тон и сертификат за реекспорт.
                     
                  2.   Инспекционни доклади
            
            
                        (1)
                     
                     
                        За инспекциите, провеждани в рамките на схемата на ICCAT за съвместна международна инспекция, длъжностните лица използват образеца в допълнение 1 към настоящото приложение.
                     
                  
                        (2)
                     
                     
                        За другите инспекции длъжностните лица използват образеца за своите национални доклади, попълнен в съответствие с член 100 и приложение XXVII от Регламент за изпълнение (ЕС) № 404/2011 на Комисията от 8 април 2011 г. за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (1).
                     
                  
         
            Допълнение 1
            
               ДОКЛАД НА ICCAT ЗА ИНСПЕКЦИЯ № …
            
            
               
            
               
            
               УСТАНОВЕНИ ТЕЖКИ НАРУШЕНИЯ
            
            
               
         “
      
         (1)  ОВ L 112, 30.4.2011 г., стр. 1.